Vádat emeltek az utasával lezuhanó pilóta ellen
A maszkviselés szabályainak megsértése az elmúlt héten 10 esetben, összesen 172 perces vonatkésést okozott a MÁV járatain.
A légi közlekedés gondatlan veszélyeztetése miatt emelt vádat a Veszprémi Járási Ügyészség azzal a repülőgép-pilótával szemben, aki tavaly nyáron földnek csapódott az utasával sétarepülés közben.

Az 57 éves horvát férfi az utasával tartott sétarepülést a Tótvázsony-Kövesgyűrpuszta melletti repülőtér felett, azonban a szükséges 200 méternél jóval alacsonyabban, mintegy 40-50 méteres magasságban hajtott végre egy manővert, melyet követően a fellépő szél ereje és iránya miatt már nem tudott felemelkedni, a gép hirtelen süllyedni kezdett, majd orránál fogva a földnek csapódott.

A baleset következében a repülőgép légcsavarja kitörött és motorja kigyulladt. A repülőből a pilóta és az utas is sértetlenül ki tudott szállni, ám a gép teljesen kiégett. Az ügyészség pénzbüntetést kért a pilótára.

Kiemelt kép: Getty Images
Belföld